ddrg/super_eurlex huggingface dataset:
2.

Dodatok 1 sa nahrádza takto: „Dodatok 1 Zoznam modelov letúnov, na ktoré sa nevzťahujú určité ustanovenia prílohy I (časť 26) Tabuľka A.1 Držiteľ TC Typ Modely Sériové číslo výrobcu Ustanovenia prílohy I (časť 26), ktoré sa NEUPLATŇUJÚ The Boeing Company 707 všetky 26.301 až 26.334 The Boeing Company 720 všetky 26.301 až 26.334 The Boeing Company DC-10 DC-10-10 DC-10-30 DC-10-30F všetky 26.301 až 26.334 The Boeing Company DC-8 všetky 26.301 až 26.334 The Boeing Company DC-9 DC-9-11, DC-9-12, DC-9-13, DC-9-14, DC-9-15, DC-9-15F, DC-9-21, DC-9-31, DC-9-32, DC-9-32 (VC-9C), DC-9-32F, DC-9-32F (C-9A, C-9B), DC-9-33F, DC-9-34, DC-9-34F, DC-9-41, DC-9-51 všetky 26.301 až 26.334 The Boeing Company MD-90 MD-90-30 všetky 26.301 až 26.334 FOKKER SERVICES B.V. F27 Mark 100, 200, 300, 400, 500, 600, 700 všetky 26.301 až 26.334 FOKKER SERVICES B.V. F28 Mark 1000, 1000C, 2000, 3000, 3000C, 3000R, 3000RC, 4000 všetky 26.301 až 26.334 GULFSTREAM AEROSPACE CORP. G-159 G-159 (Gulfstream I) všetky 26.301 až 26.334 GULFSTREAM AEROSPACE CORP. G-II_III_IV_V G-1159A (GIII) G-1159B (GIIB) G-1159 (GII) všetky 26.301 až 26.334 KELOWNA FLIGHTCRAFT LTD. CONVAIR 340/440 440 všetky 26.301 až 26.334 LEARJET INC. Learjet 24/25/31/36/35/55/60 24,24 A,24B,24B-A,24D, 24D-A,24F,24F-A,25,25B,25C,25D,25F všetky 26.301 až 26.334 LOCKHEED MARTIN CORPORATION 1329 všetky 26.301 až 26.334 LOCKHEED MARTIN CORPORATION 188 všetky 26.301 až 26.334 LOCKHEED MARTIN CORPORATION 382 382, 382B, 382E, 382F, 382G všetky 26.301 až 26.334 LOCKHEED MARTIN CORPORATION L-1011 všetky 26.301 až 26.334 PT. DIRGANTARA INDONESIA KN-235 všetky 26.301 až 26.334 SABRELINER CORPORATION NA-265 NA-265-65 všetky 26.301 až 26.334 VIKING AIR LIMITED SD3 SD3-30 Sherpa SD3 Sherpa všetky 26.301 až 26.334 VIKING AIR LIMITED DHC-7 všetky 26.301 až 26.334 VIKING AIR LIMITED CL-215 CL-215-6B11 všetky 26.301 až 26.334 TUPOLEV PUBLIC STOCK COMPANY TU-204 204-120CE všetky 26.301 až 26.334 AIRBUS A320 series A320-251N, A320-271N 10033, 10242, 10281 a 10360 26.60 AIRBUS A321 series A321-271NX, A321-251NX 10071, 10257, 10371 a 10391 26.60 AIRBUS A330 series A330-243, A330-941 1844, 1861, 1956, 1978, 1982, 1984, 1987, 1989, 1998, 2007, 2008, 2011 a 2012 26.60 ATR-GIE Avions de Transport Régional ATR 72 series ATR72-212A 1565,1598, 1620, 1629, 1632, 1637, 1640, 1642,1649,1657, 1660, 1661 26.60 The Boeing Company 737 series 737-8 a 737-9 43299, 43304, 43305, 43310, 43321, 43322, 43332, 43334, 43344, 43348, 43391, 43579, 43797, 43798 43799, 43917, 43918, 43919, 43921, 43925, 43927, 43928, 43957, 43973, 43974, 43975, 43976, 44867, 44868, 44873, 60009, 60010, 60040, 60042, 60056, 60057, 60058, 60059, 60060, 60061, 60063, 60064, 60065, 60066, 60068, 60194, 60195, 60389, 60434, 60444, 60455, 61857, 61859, 61862, 61864, 62451, 62452, 62453, 62454, 62533, 63358, 63359, 63360, 64610, 64611, 64612, 62613, 64614, 65899, 66147, 66148, 66150 26.60
(7)

Všeobecná rybárska komisia pre Stredozemné more (ďalej len „GFCM“) na svojom 42. výročnom zasadnutí v roku 2018 prijala odporúčanie GFCM/42/2018/1 o viacročnom pláne hospodárenia s úhorom európskym v Stredozemnom mori, v ktorom stanovila opatrenia na hospodárenie s úhorom európskym (Anguilla anguilla) v Stredozemnom mori (geografické podoblasti GFCM 1 až 27). Medzi uvedené opatrenia patria obmedzenia výlovu alebo rybolovného úsilia a každoročné nepretržité trojmesačné obdobie zákazu rybolovu, ktoré si stanoví každý členský štát v súlade s ochrannými cieľmi nariadenia Rady (ES) č. 1100/2007 (4), so svojim vnútroštátnym riadiacim plánom alebo plánmi pre hospodárenie s úhorom európskym a s časovou štruktúrou migrácie úhorov v danom členskom štáte. Ak pred nadobudnutím účinnosti uvedeného odporúčania už existovali vnútroštátne riadiace plány, ktorých výsledkom je zníženie rybolovného úsilia alebo zníženie výlovu aspoň o 30 %, obmedzenia výlovu alebo rybolovného úsilia, ktoré už boli stanovené a vykonané, by sa nemali prekročiť. Zákaz rybolovu by sa mal v súlade s uvedeným odporúčaním vzťahovať na všetky morské vody Stredozemného mora a brakické vody, ako sú ústia riek, pobrežné lagúny a prechodné vody. Uvedené opatrenia by sa mali implementovať do práva Únie.
(5)

S cieľom riešiť tieto vážne narušenia, ktoré budú v nasledujúcich mesiacoch pravdepodobne pretrvávať, a uľahčiť plánovanie a vykonávanie úradných kontrol a iných úradných činností počas krízy spojenej s ochorením COVID-19 by sa mala opätovne zaviesť možnosť zveriť vykonávanie úradných kontrol a iných úradných činností osobitne povereným fyzickým osobám, ako to už bolo do 1. augusta 2020 stanovené vo vykonávacom nariadení (EÚ) 2020/466, a obdobie uplatňovania vykonávacieho nariadenia (EÚ) 2020/466 by sa malo predĺžiť do 1. júla 2021.
(9)

V súlade s nedávnou judikatúrou Súdneho dvora (7) nariadenie (EÚ) 2015/1222 umožňuje každému národnému regulačnému orgánu požiadať PPS alebo NEMO o zmeny návrhov podmienok alebo metodík. Takáto možnosť môže potenciálne viesť k sérii viacerých individuálnych žiadostí o zmenu a príslušných zmenených návrhov podmienok alebo metodík bez reálnej perspektívy včasného schválenia a implementácie. To by mohlo viesť nielen k výrazným oneskoreniam pri vypracúvaní podmienok alebo metodík, ale nekoordinované individuálne žiadosti o zmenu návrhov podmienok alebo metodík by mohli viesť aj k právnej neistote, keďže by stále nebolo isté, ktorá žiadosť o zmenu by mala mať v konečnom dôsledku prednosť. S cieľom zabrániť takej situácii by sa v nariadeniach (EÚ) 2015/1222, (EÚ) 2016/1719, (EÚ) 2017/2195 a (EÚ) 2017/1485 mal stanoviť jasný postup koordinácie žiadostí o zmenu podmienok alebo metodík.
Guvernér štátu Zulia od decembra 2017. V tejto funkcii oslabuje demokraciu a právny štát v štáte Zulia. Prísahu zložil do rúk neuznaného Národného ústavodarného zhromaždenia (ANC) po tom, ako legitímny víťaz volieb odmietol prísahu do rúk tohto zhromaždenia zložiť. Omar José Prieto Fernández aktívne podporoval nedemokratické voľby do Národného zhromaždenia, ktoré sa konali 6. decembra 2020. Okrem toho sa v štáte Zulia opozičným predákom vyhrážal „domácimi návštevami“ a vyhlásil, že ak moc prevezme dočasná vláda pod vedením Juana Guaidóa, vyhlási nezávislosť štátu Zulia.

Člen nedemokraticky zvoleného Národného zhromaždenia a nelegitímny predseda opozičnej strany Acción Democrática. José Bernabé Gutiérrez Parra v júni 2020 nelegitímnym spôsobom ovládol opozičnú stranu Acción Democrática na základe rozhodnutia Najvyššieho súdu. Gutiérrez Parra sa v rozpore so stanoviskom, ktoré strana Acción Democrática zastávala pred tým, ako prevzal jej vedenie, zúčastnil s touto stranou na nedemokratických voľbách do Národného zhromaždenia, ktoré sa konali 6. decembra 2020. Gutiérrez Parra zmenil stanovisko strany, využil jej symboly a zúčastnil sa na voľbách a verejných podujatiach, ako boli napríklad televízne diskusie. Legitímni členovia strany Acción Democrática Gutiérreza Parru zo strany vylúčili a jeho konanie označili za sprisahanie a zradu. Jeho činnosť preto oslabuje demokraciu a právny štát vo Venezuele.

47.

Indira Maira ALFONZO IZAGUIRRE

Dátum narodenia: 29. apríla 1968 Miesto narodenia: La Guaira (štát La Guaira Venezuela) Číslo preukazu totožnosti: V-6978710 Pohlavie: žena

Predsedníčka Národnej volebnej rady (Consejo Nacional Electoral (CNE)) od 13. júna 2020. Bývala členka volebnej a plenárnej komory Najvyššieho súdu (Tribunal Supremo de Justicia (TSJ)), druhá podpredsedníčka TSJ od roku 2015 do 24. februára 2017, podpredsedníčka TSJ od 24. februára 2017 do 12. júna 2020. Ako členka volebnej komory TSJ je Indira Maira Alfonzo Izaguirre zodpovedná za opatrenia prijaté proti novozvolenému Národnému zhromaždeniu v decembri 2015, ktoré znemožnili Národnému zhromaždeniu vykonávať jeho legislatívnu právomoc. Okrem toho v júni 2020 prijala vymenovanie za predsedníčku CNE Najvyšším súdom, hoci právo menovať do tejto funkcie prislúcha Národnému zhromaždeniu. V tejto funkcii pripravovala nedemokratické voľby do Národného zhromaždenia, ktoré sa konali 6. decembra 2020, a dohliadala na ne a podieľala sa na zmene volebných pravidiel pre uvedené voľby, ktoré sa prijali 30. júna 2020. Jej činnosť preto oslabuje demokraciu a právny štát vo Venezuele.
(11)

Bez toho, aby bola dotknutá povinnosť členských štátov dodržiavať právo Únie, najmä pravidlá stanovené v zmluvách a v nariadení Európskeho parlamentu a Rady (ES) č. 1008/2008 (4), negatívne dôsledky možných opatrení prijatých verejnými orgánmi členských štátov alebo tretích krajín na riešenie šírenia ochorenia COVID-19 a na obmedzenie možnosti cestovať oznámených s minimálnym predstihom nemožno pripísať leteckým dopravcom a mali by sa zmierniť, ak uvedené opatrenia významne ovplyvňujú uskutočniteľnosť alebo možnosť cestovania, alebo dopyt na príslušných trasách. Malo by to zahŕňať opatrenia, ktoré vedú k čiastočnému alebo úplnému zatvoreniu hraníc alebo vzdušného priestoru alebo k čiastočnému alebo úplnému uzavretiu alebo zníženiu kapacity príslušných letísk, k obmedzeniam pohybu posádok leteckých spoločností, ktoré výrazne bránia prevádzke leteckých dopravných služieb, alebo k závažným prekážkam, ktoré cestujúcim neumožňujú cestovať na príslušnej trase s ktorýmkoľvek dopravcom, vrátane cestovných obmedzení, obmedzení pohybu alebo karanténnych opatrení v cieľovej krajine alebo regióne, alebo k obmedzeniam dostupnosti služieb, ktoré sú zásadné pre priamu podporu prevádzky leteckej služby. Zmiernenia by mali zabezpečiť, aby leteckí dopravcovia neboli sankcionovaní za nevyužitie prevádzkových intervalov, ak toto nevyužitie vyplýva z takýchto reštriktívnych opatrení, ktoré ešte v čase pridelenia prevádzkových intervalov neboli uverejnené. Osobitná úľava od účinkov uloženia takýchto opatrení by mala mať obmedzené trvanie a v každom prípade by nemala prekročiť dve po sebe nasledujúce plánovacie obdobia.
(8)

Keďže vykonávacie nariadenia (EÚ) 2020/761 a (EÚ) 2020/1988 sa uplatňujú len na colné kvóty s obdobiami platnosti začínajúcimi sa od 1. januára 2021, Spojené kráľovstvo by sa malo vylúčiť aj na účely tých istých colných kvót, ktorých obdobie platnosti sa začalo pred 1. januárom 2021 (prebiehajúce obdobia platnosti k 1. januáru 2021) a v prípade ktorých sa dovoz uskutočňuje od 1. januára 2021. Vzhľadom na možnosť bezcolného a bezkvótového dovozu v zmysle predmetnej dohody nie je na účely dovozu výrobkov s pôvodom v Spojenom kráľovstve potrebné disponovať už vydanými licenciami. Ak takéto licencie boli vydané pred 1. januárom 2021, na žiadosť dotknutých hospodárskych subjektov by sa mali uvoľniť príslušné zložené zábezpeky. Od 1. januára 2021 by sa pri colných kvótach v prípade výrobkov s pôvodom v Spojenom kráľovstve nemali vydávať licencie.
„6. Shiri, Perence (alias Bigboy) Samson Chikerema

Maršal letectva (vzdušné sily) Dátum narodenia: 1. 11. 1955 Osobný preukaz: 29-098876M18
(7)

Keďže v tomto nariadení sa z dôvodu pandémie ochorenia COVID-19 stanovuje dodatočná výnimka z vykonávacích nariadení (EÚ) č. 180/2014 a (EÚ) č. 181/2014 týkajúca sa roku podania žiadosti 2020, malo by nadobudnúť účinnosť dňom jeho uverejnenia v Úradnom vestníku Európskej únie a malo by sa uplatňovať so spätnou účinnosťou od rovnakého dátumu ako vykonávacie nariadenie (EÚ) 2020/532.
(2)

Od roku 2018 nebol v súvislosti so zúčtovacou povinnosťou podľa článku 13 ods. 2 nariadenia (EÚ) č. 648/2012 prijatý žiadny vykonávací akt. Uplatňovanie zúčtovacej povinnosti na zmluvy o OTC derivátoch uzavreté medzi protistranami, ktoré sú súčasťou tej istej skupiny a v prípade ktorých je jedna protistrana usadená v tretej krajine a druhá protistrana je usadená v Únii, sa preto odložilo na základe delegovaného nariadenia Komisie (EÚ) 2019/667 (5), a to buď do 21. decembra 2020 alebo do prijatia uvedených vykonávacích aktov. Napriek úsiliu, ktoré bolo vynaložené na analýzu jurisdikcií tretích krajín, v súvislosti s ktorými môže byť akýkoľvek takýto vykonávací akt opodstatnený, nebol v súvislosti so zúčtovacou povinnosťou ešte prijatý žiadny vykonávací akt podľa článku 13 ods. 2 nariadenia (EÚ) č. 648/2012. Uplatňovanie zúčtovacej povinnosti na uvedené zmluvy by sa preto malo ďalej odložiť, aby sa zabránilo neúmyselnému škodlivému hospodárskemu vplyvu, ktorý by malo uplynutie platnosti uvedenej výnimky na spoločnosti z Únie.
(6)

Európske orgány dohľadu takisto monitorovali vplyv šírenia ochorenia COVID-19 na finančné trhy, a to najmä pokiaľ ide o významné výzvy, ktoré pre protistrany predstavuje ochorenie COVID-19, vrátane presunu zamestnancov a potreby zacieliť zdroje na riadenie rizík spojených so súvisiacou volatilitou trhu. Rámec BCBS-IOSCO sa rovnako upravil s cieľom zohľadniť tento vplyv šírenia ochorenia COVID-19 a odložiť implementáciu požiadaviek na počiatočnú maržu. Túto zmenu treba zohľadniť v harmonograme implementácie stanovenom v delegovanom nariadení (EÚ) 2016/2251. Takéto ďalšie predĺženie lehoty na implementáciu požiadaviek na počiatočnú maržu by viedlo k tomu, že na protistrany so súhrnnou priemernou pomyselnou hodnotou derivátov, ktoré sa nezúčtovávajú centrálne, vyššou než 50 miliárd EUR, by sa vzťahovali požiadavky na počiatočnú maržu od 1. septembra 2021, a na protistrany so súhrnnou priemernou pomyselnou hodnotou derivátov, ktoré sa nezúčtovávajú centrálne, vyššou než 8 miliárd EUR, by sa vzťahovali požiadavky na počiatočnú maržu od 1. septembra 2022.
(6)

Nariadenie Európskeho parlamentu a Rady (EÚ) 2020/2221 (4) uvoľňuje dodatočné zdroje na podporu členských štátov pri ich opatreniach na obnovu po kríze spojenej s výskytom ochorenia COVID-19 a prípravu sociálneho, odolného a udržateľného oživenia hospodárstva a spoločnosti. Aby sa zabezpečila účinná reakcia na sociálny vplyv výskytu ochorenia COVID-19 na najodkázanejšie osoby, sa v uvedenom nariadení stanovuje pridelenie dodatočných zdrojov do fondu, ak sa tak členský štát rozhodne podľa svojich potrieb. Členské štáty by pritom mali venovať náležitú pozornosť zvýšeniu počtu najodkázanejších osôb od výskytu ochorenia COVID-19, zohľadniť kľúčovú úlohu Európskeho sociálneho fondu (ďalej len „ESF“) v odstraňovaní chudoby a boji proti sociálnemu vylúčeniu a zachovať operačnú silu ESF. Okrem toho je potrebné určiť stropy pre prideľovanie dodatočných zdrojov na technickú pomoc členského štátu. Vzhľadom na to, že sa očakáva rýchle vynaloženie dodatočných zdrojov, mala by sa zároveň pri ukončení programov zrušiť viazanosť záväzkov spojených s uvedenými dodatočnými zdrojmi.
(4)

Ekologické bielkovinové krmivo nie je na trhu Únie dostupné v dostatočnej kvalite a dostatočnom množstve, aby bolo možné splniť požiadavky na výživu ošípaných a hydiny v ekologických poľnohospodárskych podnikoch. Produkcia ekologických bielkovinových plodín určených na krmivo ešte stále zaostáva za dopytom. Je preto vhodné predĺžiť možnosť použiť obmedzený podiel neekologického bielkovinového krmiva o ďalší kalendárny rok do nového dátumu začatia uplatňovania nariadenia (EÚ) 2018/848, a to najmä na účely ustanovení o výžive ošípaných a hydiny v časti II bode 1.9.3.1 písm. c) a bode 1.9.4.2 písm. c) prílohy II k uvedenému nariadeniu.
(3)

V článku 20 vykonávacieho nariadenia (EÚ) 2019/626 sa uvádza, že vstup zásielok hmyzu určeného na ľudskú spotrebu do Únie sa povoľuje len vtedy, ak tieto potraviny pochádzajú a sú odoslané z tretej krajiny alebo jej regiónu, ktoré boli zaradené do zoznamu v prílohe IIIa k uvedenému nariadeniu. Tretím krajinám a ich regiónom by sa malo udeliť povolenie na vstup zásielok hmyzu do Únie a mali by sa riadne zaradiť do zoznamu len vtedy, ak poskytnú primerané dôkazy a záruky, že dodržiavajú požiadavky stanovené v článku 127 ods. 3 nariadenia (EÚ) 2017/625 a článku 4 delegovaného nariadenia (EÚ) 2019/625.
(5)

Vzhľadom na stanovisko agentúry je preto vhodné zaradiť kyselinu citrónovú do prílohy I k nariadeniu (EÚ) č. 528/2012. Keďže kyselina citrónová bola posúdená na základe dokumentácie o účinnej látke, ktorá spĺňa požiadavky stanovené v článku 11 ods. 1 smernice 98/8/ES, kyselina citrónová by sa mala zaradiť do kategórie 6 prílohy I k uvedenému nariadeniu,
„6.

Sultan Saleh Aida Aida Zabin Ďalšie informácie: Riaditeľ Odboru vyšetrovania trestných činov (CID) v meste Saná. Zapájal sa do činností, ktoré ohrozujú mier, bezpečnosť a stabilitu Jemenu. Dátum označenia zo strany OSN: 25.2.2021. Ďalšie informácie zo súhrnu dôvodov zaradenia do zoznamu, ktoré poskytol sankčný výbor: Sultan Saleh Aida Aida Zabin sa zapájal do činností ohrozujúcich mier, bezpečnosť a stabilitu Jemenu vrátane porušovania platného medzinárodného humanitárneho práva a porušovania ľudských práv v Jemene. Sultan Saleh Aida Aida Zabin je riaditeľom Odboru vyšetrovania trestných činov (CID) v meste Saná. Zohrával významnú úlohu v politike zastrašovania a využívania systematického zatýkania, zadržiavania, mučenia, sexuálneho násilia a znásilňovania vo vzťahu k politicky aktívnym ženám. Zabin je ako riaditeľ CID priamo alebo z titulu svojej funkcie zodpovedný za využívanie viacerých zariadení určených na väznenie vrátane domáceho väzenia, policajných staníc, oficiálnych väzníc a zariadení určených na zaistenie a utajovaných zariadení určených na zaistenie a má na ňom spoluúčasť. Na týchto miestach sa ženy vrátane aspoň jednej maloletej osoby stávali obeťami násilného zmiznutia, boli opakovane vypočúvané, znásilňované, mučené, bola im odopieraná včasná zdravotná starostlivosť a boli vystavované nútenej práci. V niektorých prípadoch Zabin vykonával mučenie osobne.“
(2)

Koformulanty sú v prípravkoch na ochranu rastlín neprijateľné, ak ich rezíduá majú po aplikovaní v súlade so správnou praxou ochrany rastlín a so zreteľom na realistické podmienky používania škodlivý účinok na zdravie ľudí alebo zvierat alebo na podzemné vody, alebo neprijateľný účinok na životné prostredie. Koformulanty sú v prípravkoch na ochranu rastlín neprijateľné aj vtedy, ak ich použitie má po aplikovaní v súlade so správnou praxou ochrany rastlín a so zreteľom na realistické podmienky používania škodlivý účinok na zdravie ľudí alebo zvierat alebo neprijateľný účinok na rastliny, rastlinné produkty alebo životné prostredie. Takéto neprijateľné koformulanty sa majú uviesť v prílohe III k nariadeniu (ES) č. 1107/2009.
d)

Za kapitolu XI sa vkladá táto kapitola XIa: „KAPITOLA XIa Kultúra bezpečnosti potravín 1. Prevádzkovatelia potravinárskych podnikov zavedú, udržiavajú a poskytujú dôkazy o vhodnej kultúre bezpečnosti potravín tým, že spĺňajú tieto požiadavky: a) záväzok manažmentu, v súlade s bodom 2, a všetkých zamestnancov k bezpečnej výrobe a distribúcii potravín; b) vedúce postavenie v oblasti výroby bezpečných potravín a zapojenie všetkých zamestnancov do postupov pre bezpečnosť potravín; c) informovanosť všetkých zamestnancov podniku o nebezpečenstvách v oblasti bezpečnosti potravín a o význame bezpečnosti a hygieny potravín; d) otvorená a jasná komunikácia medzi všetkými zamestnancami podniku v rámci činnosti a medzi činnosťami, ktoré po sebe nasledujú, vrátane oznamovania odchýlok a očakávaní; e) dostupnosť dostatočných zdrojov na zaistenie bezpečného a hygienického zaobchádzania s potravinami. 2. Záväzok manažmentu zahŕňa: a) zabezpečiť zrozumiteľné oznamovanie úloh a povinností v rámci každej činnosti potravinárskeho podniku; b) zachovať integritu systému hygieny potravín pri plánovaní a vykonávaní zmien; c) overovať včasné a efektívne vykonávanie kontrol a aktuálnosť dokumentácie; d) zabezpečiť pre personál primerané školenia a dohľad; e) zabezpečiť súlad s príslušnými regulačnými požiadavkami; f) podporovať neustále zlepšovanie systému riadenia bezpečnosti potravín v podniku prípadne pri zohľadnení vývoja vedy, techniky a najlepších postupov. 3. Pri uplatňovaní kultúry bezpečnosti potravín sa zohľadňuje povaha a veľkosť potravinárskeho podniku.“
(13)

S cieľom zabrániť narušeniu vykonávania opatrení zameraných na riešenie krízy v sektore vinohradníctva a vinárstva v Únii a zabezpečiť hladký prechod medzi týmito dvoma rozpočtovými rokmi by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie a zmeny delegovaného nariadenia (EÚ) 2020/884 by sa mali uplatňovať so spätnou účinnosťou od 16. októbra 2020,
(16)

Komisia na začiatok poznamenáva, že navrhovateľ poskytol štatistiky o dovoze za obdobie prešetrovania, tretí štvrťrok 2020 a za obdobie po začatí konania, teda do októbra 2020. Spoločnosť Jindal Group takisto poskytla údaje za rovnaké obdobia ako navrhovateľ, do októbra 2020. Komisia pri svojej analýze vychádzala z najnovších údajov, do januára 2021, ako sa uvádza v tabuľke 1. Ako sa vysvetľuje v odôvodnení(12), príslušný mesačný priemerný dovoz po OP za obdobie od októbra 2020 do januára 2021 sa porovnal s mesačným priemerným dovozom za obdobie od októbra 2019 do januára 2020, ako aj s priemerným mesačným objemom dovozu počas celého OP. Obdobie medzi OP a začatím prešetrovania, t. j. tretí štvrťrok 2020, sa v tomto posúdení nezohľadnilo. Z príslušných údajov, ktoré Komisia posúdila, kumulovaných pre dotknuté krajiny, vyplynulo, že v porovnaní s obdobím prešetrovania, ako aj so zodpovedajúcim obdobím počas OP došlo po začatí konania k ďalšiemu podstatnému nárastu dovozu. Na základe novších údajov, ktoré má Komisia k dispozícii, sa zistilo, že tvrdenie spoločnosti Jindal Group, podľa ktorého po začatí konania nedošlo k žiadnemu ďalšiemu podstatnému nárastu dovozu ani z Indie, ani z Indonézie, nie je správne. Tvrdenie Jindal Group, podľa ktorého sa dovoz z Indonézie sústredil do prvého mesiaca každého štvrťroka, nevedie k zmene záveru, že na základe príslušných údajov o dovoze došlo k ďalšiemu podstatnému zvýšeniu dovozu z dotknutých krajín. To, že sa dovoz takto sústredil, pravdepodobne súvisí s fungovaním colnej kvóty oslobodenej od ochranného cla v rámci ochranných opatrení na určité výrobky z ocele (ďalej len „ochranné opatrenia“) (3), keď otvorenie nových tranží colnej kvóty oslobodenej od ochranného cla na začiatku každého štvrťroka vo všeobecnosti vedie k sústredeniu veľkého objemu dovozu do počiatočného obdobia jednotlivých štvrťrokov. Tvrdenia Jindal Group boli preto zamietnuté.
(1)

„Said Ben Abdelhakim Ben Omar Al-Cherif (pôvodný prepis: سعيد بن عبد الحكيم بن عمر الشريف) [spoľahlivý alias: a) Cherif Said (dátum narodenia: 25. 1. 1970; miesto narodenia: Tunisko). b) Binhamoda Hokri (dátum narodenia: 25. 1. 1970; miesto narodenia: Sosa, Tunisko); c) Hcrif Ataf (dátum narodenia: 25. 1. 1971; miesto narodenia: Solisse, Tunisko); d) Bin Homoda Chokri (dátum narodenia: 25. 1. 1970; miesto narodenia: Tunis, Tunisko); e) Atef Cherif (dátum narodenia: 12. 12. 1973; miesto narodenia: Alžírsko); f) Sherif Ataf (dátum narodenia: 12. 12. 1973; miesto narodenia: Aras, Alžírsko); g) Ataf Cherif Said (dátum narodenia: 12. 12. 1973; miesto narodenia: Tunis, Tunisko); h) Cherif Said (dátum narodenia: 25. 1. 1970; miesto narodenia: Tunis, Tunisko); i) Cherif Said (dátum narodenia: 12. 12. 1973; miesto narodenia: Alžírsko); málo spoľahlivý alias: a) Djallal; b) Youcef; c) Abou Salman; d) Said Tmimi]. Dátum narodenia: 25. 1. 1970. Miesto narodenia: Manzil Tmim, Tunisko. Štátna príslušnosť: Tunisko. Číslo cestovného pasu: M307968 (tuniský pas vydaný 8. 9. 2001, jeho platnosť sa skončila 7. 9. 2006). Adresa: Corso Lodi 59, Miláno, Taliansko. Ďalšie informácie: a) meno matky je Radhiyah Makki; b) z Talianska do Tuniska deportovaný 27. 11. 2013. Dátum zaradenia do zoznamu podľa článku 7d ods. 2 písm. i): 12. 11. 2003.“